Звезда изгрява над исляма
Програма НОВО РАЗБИРАНЕ С Дуайт Нелсън
Вести от Изток - Част 2
От университета АНДРЮС
НОВО РАЗБИРАНЕ С Дуайт К. Нелсън
Да се помолим заедно
и да се впуснем в изучаване на Библията.
Святи Отче,
Ние бяхме в тронната зала,
издигнати в славословие и молитва
и сега желаем да се върнем там чрез Свещеното писание
заедно с всички приятели, с които се срещаме отново днес.
Благодарим ти, че отново сме у дома.
Казахме го и пак го казваме:
не това завръщане вълнува сърцата ни,
а завръщането, за което копнеем.
Затова Ти се покланяме,
затова Исус е толкова скъпоценен за нас.
Нека учението на Св. Писание днес по свой начин чрез мощния Дух
да ангажира умовете ни, да влезе в сърцата ни и да предизвика отклик.
Не може да чуем това, което ни предстои, и да не откликнем.
Всемогъщи Боже, работи предварително
в моето сърце и в сърцата на присъстващите,
за да знаем как да отговорим по най-добрия начин
за слава на Господ Исус.
В Неговото име се молим.
Амин.
Ако сте проспали последните две седмици,
тогава това, което ще ви припомня от заглавията на новините,
ще бъде изненада за вас.
Всъщност, не мисля, че ще бъдете изненадани.
Искам да използвам това събитие
като нещо неутрално, което да стане основа
на днешната библейска тема.
Преди две седмици,
обръщайки се към академична общност в Германия...
Университетът Андрюс знае какво означава академична общност...
Преди две седмици
любимият духовен водач на един милиард последователи, християни,
папа Бенедикт ХVI,
само преди две седмици
цитира някакъв византийски император, Мануел II.
Цитира разговор на императора с анонимен персийски философ.
Предполагам не е подозирал каква буря ще предизвика с този цитат
сред общността на 1.4 милиарда последователи на исляма.
Искам да ви прочета този цитат.
Императорът говори на философа:
"Покажи ми какво ново е донесъл Мохамед
и ще намериш само нещо зло и нечовешко,
като например заповедта му да разпространи с меч
проповядваната от него вяра."
Независимо дали цитатът е изречен с предварителен план
или е в резултат на недобър съвет,
той предизвика силна реакция.
Добрата вест е, че миналата седмица понтифът се срещна
и постигна някакво помирение с лидерите на ислямския свят.
Но... като оставим тази история настрана,
най-сериозният въпрос към нас,
които изучаваме библейските пророчества, е:
Дали ислямът е в апокалиптичните пророчества?
Дали е част от историята на последното време?
Въпросът е съвсем уместен.
Миналата пролет проведохме проучване
и попитахме какви проповеди желаете да чуете.
Прегледах всички отговори през лятото
и останах удивен от това, колко пъти е зададен въпросът:
Ислямът част ли е от библейските пророчества.
Прекарах голяма част от лятото и есента
в борба, размишления, молитва
и след много изучаване и размисъл
мисля, че отговорът е ДА!
Искам да ви покажа защо го вярвам.
Отворете библиите си на последната книга Откровение.
Моля, намерете Откровение 18.
Затегнете коланите, защото сега ще прелетим през това проучване.
Надявам се, че ще е полезно за вас.
За някои съдържанието ще е нещо, с което се сблъсквате за първи път.
Искам да го обмислите.
За други ще бъде нещо спорно.
Ще го оспорите и аз нямам нищо против.
Искам да размислим за няколко мига.
Откровение 18, стр. 832.
Ако не сте си донесли Библия, вземете една от пейките.
Тя е превод Нов Кинг Джеймс - същият, който ще използвам тази сутрин.
Заедно ще следим текста, ако имате Библия.
Само един стих - Откровение 18:1.
"След това видях друг ангел, който слизаше от небето и имаше голяма власт;
и земята бе осветена от неговата слава." Ще кажете: Чакай малко, проповеднико,
в този стих няма нито дума за исляма.
Прави сте.
Не виждам дори дума за Изтока.
Тук обаче грешите.
Последните две съботи разгледахме това кратко апокалиптично предсказание.
Открихме, че Йоан черпи от извора на Стария завет.
Някои учени смятат, че всяка фраза от Откровение е заета от Стария Завет.
Да ви покажа откъде идват тези думи в Стария завет.
Йезекиил 43:2: Голямо видение в Стария завет.
"Тогава видях, че славата на Израелевия Бог идваше от източния път..."
Ключова дума. В тази поредица думата "изток" е ключова
Виждаме, че апокалиптичните пророчества са свързани с изтока.
"... гласът Му беше като глас на много води и светът сияше от славата Му."
Няма съмнение, че Йоан черпи от извора на Йезекиил,
хваща тази фраза и я вмъква в Откровение 18:1,
което ни помага много, защото сега знаем,
че славата, която озарява земята малко преди пришествието...
а язвите са описани в 18:4,
затова знаем, че става въпрос за времето непосредствено преди пришествието,
тази слава не е на ангел, а на самия всемогъщ Бог, Израелевия Бог.
Славата, която сияе в лицето на Господ Исус Христос.
Да покажем отново Откровение 18:1.
"След това видях друг ангел, който слизаше от небето и имаше голяма власт;
и земята бе осветена от неговата слава."
Ще има експлозия от Божествена слава - световно съживление в края на времето
и въпросът, който трябва да зададем, е:
Ще обхване ли това съживление 1.5 милиарда последователи на исляма?
Съживлението ще обхване ли исляма?
Усещам, че имате отговора в сърцата си.
Иска ми се да го запишете още сега.
Извадете си ръководството за изучаване, което е в бюлетина.
Надявам се, че ще си го вземете вкъщи и ще го проучите.
Ако няколко от вас са дошли с един бюлетин, вдигнете ръка
и нашите разпоредители, които са бързи като светлината, ще ви го дадат.
А онези, които ни гледат по телевизията, могат да посетят нашия уеб сайт:
Кликнете върху "Звезда изгрява над исляма."
Ще свалите идентично ръководство за изучаване
като това, което ще използваме в нашата тема тази сутрин.
Искам да кажа на вече завършилите,
където и да сте по света,
можете да се върнете у дома в Пайъниър чрез интернет.
Използвайте този уеб адрес,
можете да свалите тази поредица за вашите MP3 плеъри,
можете да го свалите като видео стрийминг.
Вземете ръководството, участвайте в пътуването заедно с нас.
Тази поредица е почти преполовена.
И така, запишете си.
Ще бъде ли ислямът включен в последната слава, която залива света,
славата на Христос?
Слънцето (Синът) трябва да изгрее и над исляма.
Трябва да изгрее над исляма.
Няма да се извинявам, но следващите три минути ще отделим
една за статистика; и две - за историята на Мохамед.
Ще бъдете с наведени глави, защото ще си записвате всичко.
Очите ви няма да бъдат насочени към екрана,
там ще има само отговори и ние ще полетим още сега.
Искам да усетите колко голям е ислямът на нашата планета.
Как се осмеляваме да мислим, че те няма да бъдат включени,
като имаме предвид тази статистика.
Подобно на юдаизма и християнството ислямът е Авраамова, монотеистична религия.
Хиндуизмът е политеистична религия.
Монотеистичните са юдаизъм, християнство и ислям.
Ислямът има 1.4 милиарда последователи,
което го прави втората най-разпространена религия на света.
Ислямът е втората най-разпространена религия във Великобритания
и бързо се превръща във втората най-разпространена религия в САЩ.
Мнозинството мюсюлмани не са араби -
само 20 % от мюсюлманите са от Близкия Изток.
Те са по целия свят.
Най-многобройната мюсюлманска държава е Индонезия.
Мюсюлманите са мнозинство в 45 африкански и азиатски държави.
Демографски доклад на ООН прогнозира,
че мюсюлманите ще бъдат най-малко половината от прираста на населението след 2055 г.
Половината от всички бебета ще се раждат в мюсюлмански семейства.
Половината - след 50 години.
Разгледайте тази карта.
Показан е световният ислям.
Ето го, не е ли удивително!
Слънцето (Синът) трябва да изгрее над исляма.
Мислите ли, че Бог ще отстрани 1.5 милиарда души
от стратегическото движение на последното време?
Едва ли!
Да ви опиша набързо един двеминутен сценарий.
Засечете си часовника за двеминутно описание на живота на Мохамед.
Не започвайте все още... Отидох в библиотеката "Джеймс Уайт".
Голяма привилегия е да имаме тази институция в нашия университет.
Проверих пет книги върху исляма.
Прочетох ги и съм задължен на Джордж У. Бразуел -
"Това, което трябва да знаете за исляма"
Да разкажем историята на Мохамед.
№ 1: Мохамед е роден в племето Кораиш в Мека в около 570 г.сл.Хр.
Хората в племето са били пазители на Кааба -
място за приношение пред много богове.
Те били политеисти - вярвали в много богове.
Родителите му умрели, когато бил още малък.
Бил осиновен от вуйчо.
Не знаем почти нищо за детството му.
Знаем, че на 25 години се оженил за богата вдовица на име Хатиджа.
През 610 г. на 40-годишна възраст, докато размишлявал в пещера край Мека,
получил видение от ангел Гавраил в месец рамадан.
Точно сега е месец рамадан.
Това е месецът, когато постят -
от изгрев до залез не се хранят.
През 610 г. получил първото от поредицата видения.
Забележете следното:
Тъй като не можел да чете и да пише, ангелът наредил на Мохамед
да рецитира виденията (дадени през период от 12 години).
Така Мохамед започва да проповядва тези откровения от Аллах -
името на единия Бог - на своенравните племена в Мека.
Вестта му на монотеизъм се сблъсква със силна съпротива в Мека,
поради което той бяга в Медина на 16 юли 622г.-най-известната дата в исляма.
Ако искате да впечатлите някой приятел мюсюлманин,
можете да му кажете: Знам за 16 юли 622 г.
Знам за бягството в Медина.
Там той развива новата си религия,
приема Авраам за патриарх.
Авраам е баща на Исмаил и на арабите,
първият и най-известен "ханиф",
т.е. "покорен" или "мюсюлманин".
В 630 г. Мохамед и войската му завзема Мека.
Погледнете Мека - сега е главният град на исляма.
Това е по време на ежегодното поклонение.
Завзема града в 630 г.
20 години след смъртта му в 632 г. неговите последователи
записват и събират в Корана разказаните от него видения.
Забележете, че се пише Quran, а не Kuran.
Само век след смъртта му ислямската държава се простира
от Атлантическия океан на запад до централна Азия на изток.
След време се превръща в една от най-големите и мощни империи на света.
Това беше двеминутното резюме.
Имате статистиката, знаете произхода,
а сега един спорен въпрос:
Да помислим заедно.
Възможно ли е Бог да е имал участие в произхода на тази монотеистична религия
сред арабските племена преди 14-15 века чрез пророка Мохамед?
Възможно ли е да имало божествено ръководство?
Преди да кажете НЕ - типична западна реакция,
нека разгледаме малко библейски доказателства.
Ще проучим една история, която е толкова позната, че можете да я рецитирате.
В нея има три реалности, за които никога преди не сте се сещали.
Гарантирам ви, че никога не сте ги забелязвали.
За мене също бяха нещо ново.
Да се върнем от последната към първата книга на Библията.
Да отворим книгата Битие.
Всички познават история от Битие 16 гл.
Хвърлете един поглед.
Подгответе се - три неща са за първи път.
Битие 16:1: "А Сарая, жената на Аврам, не му раждаше деца; но като имаше слугиня, египтянка,
на име Агар, Сарая каза на Аврам: Виж сега, Господ не ми дава да раждам;
моля ти се, влез при слугинята ми; може би ще придобия дете чрез нея.
И Аврам послуша това, което каза Сарая." Можем да се поддадем на изкушението да говорим
за теми, които ни идват на ум, но няма да го направя точно сега.
Не казвам нито дума.
Все пак трябва да се прибера вкъщи и да обядвам.
Аврам се подчинява на жена си.
Влиза при Агар и тя забременява.
А когато тя забременява, досетете се кой започва да ревнува.
Прескачаме до стих 5. Това наистина ми харесва:
"Тогава Сарая каза на Аврам: ЗАРАДИ ТЕБЕ ми дойде тази обида.
Дадох слугинята си в твоите обятия; а като видя, че зачена, започна да ме презира,
Господ нека съди между мен и теб."
16:6: "А Аврам [мъдро] отговори на Сарая: Ето, слугинята ти е на твое разположение;
направи с нея,както намериш за добре. И така,Сарая се отнасяше зле с нея,
така че Агар избяга от нея." Сега се подгответе, никога преди
не сте го виждали. Три "за първи път" в святата история.
Ст. 7: "Но Ангел Господен я намери при един воден извор в пустинята,
при извора на пътя за Сур."
Виждате ли Ангел с главно А?
За първи път в святата история Ангел с главно А се появява пред човек.
За първи път.
Явява се пред египтянка.
Запишете си:
За първи път в святата история Божественият Аз Съм...
Ангел от Господа се явява в горящата къпина в Изход 3 гл.
и Исус нали заявява: "Преди Авраам Аз Съм"
Христос преди въплъщението, Аз Съм, се явява.
За първи път в историята.
Явява се на египтянка.
Има още две неща, които са първи път.
Ст. 11: "Ангелът Господен й каза: Ето, ти си заченала и ще родиш син;
да му дадеш име Исмаил, защото Господ те чу в скръбта ти."
Това е първият случай в святата история, когато Бог дава име на дете.
Той дава име на Исмаил - първото бебе, което е наименувано от Бога.
Запишете си: Първото бебе, на което Бог дава име, е Исмаил, родоначалникът на арабите.
Интересно!!
Два пъти "за първи път".
И всичко това заради една бременна египтянка и нейния плод.
Детето, което носи в себе си.
Имам име за това момче.
Още един стих - 12:
"Той ще бъде между хората като див осел; ще вдига ръката си против всеки
и всеки ще вдига ръката си против него; и той ще живее независим от всичките си братя."
Тук Бог дава едно обещание.
Искам да съм сигурен, че го разбирате.
Бог казва: Щ запазя това потомство,
ще запазя този род и той винаги ще бъде сред братята си.
Винаги ще бъде между тях.
Никога няма да дойде време, когато той ще бъде заличен.
Ще го запазя по чуден начин,
защото е момчето на Авраам.
Моят приятел Авраам.
Осъзнавате ли това?
Бог е запазил по чуден начин потомството на Исмаил.
Ст. 13: "Тогава Агар даде на Господа, Който й говореше, това име: Ти си Бог, Който вижда;
защото каза: Нали аз видях тук Онзи, Който ме вижда?" На еврейски Елрой - Бог, Който вижда.
Това е първият случай в свещената история,
когато човек свидетелства, че е видял Бога.
Не е ли удивително?
Случайно ли е? Три неща се случват за първи път?
Току-що ги преброихте - три неща за първи път в святата история.
И всичко това се случва на египтянка, която ражда момче -
сина на Авраам, най-големия син на Авраам.
Ще запазя потомството му до края.
Той ще живее в присъствието на братята си.
Дали е просто случайност?
Дали е случайност?
Или може би Бог съзнателно посява семето на божествената съдба
в историята за раждането на Исмаил и на арабските народи?
И като имаме предвид всичко това, дали е възможно -
бих искал сега всички да размислим -
възможно ли е в тъмния час на близкоизточната история,
7 век сл.Хр., когато номадските племена са затънали в езичество,
възможно ли е Господарят на вселената,
Бог на самия Авраам, Който копнеел да разпали Своята светлина и вяра
всред потомците на Исмаил...
Възможно ли е Христос, великият Аз Съм,
лично да е издигнал глинения съд Мохамед,
за да възстанови монотеизма
сред номадите езичници?
Възможно ли е самият Бог да е участвал
в исляма в самото начало?
Спорен въпрос, нали?
Не искате да кажете ДА.
Но дали е възможно?
Дали ислямът е в библейските пророчества?
Мартин Лутер го е вярвал.
Исак Нютон го е вярвал и проповядвал.
Джоузеф Мийд го е вярвал и проповядвал.
Джон Уесли го е вярвал и проповядвал.
Юрая Смит го е вярвал и проповядвал.
Джон Невис Андрюс го е вярвал.
И знаете ли защо?
Защото са част от великата традиция на историческия метод.
Според историческото разбиране ислямът е в пророчеството.
Ислямът е в Откровение.
Дами и господа, няма да разглеждаме подробно Откровение 19 гл.
Искам да се върнем на последния ни текст.
Да отворим отново Откровение
Няма да разглеждаме петата и шестата тръба.
Ще има време и място за това.
Ще се върнем на Откровение 8 гл.,
което е обявяване на последните три тръби.
Тръбите са божествено наказание над отстъпила верска общност,
която се е отдръпнала от светлината
и Бог прави последно отчаяно усилие да я върне, да я върне.
Не става въпрос за последните седем язви,
а за седемте тръби, които обхващат историята на християнската църква.
Мъжете, които току-що споменах,
са вярвали, че ислямът е в петата и шестата тръба.
Няма да ги чета, но ще прочета въведението.
Да отворим Откр. 8
и да погледнем какво е въведението към последните три тръби.
Вкъщи размишлявайте и ги изучавайте.
Такъв е животът.
Трябва да вникнете в рамката.
Откровение 8:13: "И видях, и чух един ангел, който летеше посред небето и говореше
с голям глас (мегафон)..." Това не е някакво хленчене, а вик.
"...Горко, горко, горко..." Три пъти горко в края.
"Горко, горко, горко на тези, които живеят на земята за останалите гласове от тръбите
на ТРИМАТА АНГЕЛИ, които има да затръбят." Моля ви да разберете,че много добре осъзнавам,
че някои са решили да тълкуват петата и шестата тръба от Откр. 9
по-различно от нашите духовни предци.
Но след като препрочетох и проучих тази глава
от гледната точка на голям брой коментатори
аз съм убеден, че ислямът много точно изпълнява
Божието описание на подобните на тръби наказания
над една верска общност, която се е отдалечили от Бога.
Искам да цитирам един велик историк отпреди век или два -
Дж. А. Уайли в своя Магнум Опус "История на протестантизма".
Том 1, стр. 79: Попълнете цитата в ръководството.
"Когато в Реформацията възникваше криза и царете,
послушни на Светия Престол обединяваха мечовете си,
за да нанесат удар, така решителен, че да не се налага да ударят втори път,
турците, подчиняващи на Един, Когото не познаваха,
заставаха на източните граници на Европа
и заемаха нападателна позиция, извадените от
ножниците саби трябваше да се обърнат в друга посока.
Турците бяха мълнията, която насочваше бурята.
Така Христос покриваше Своето малко стадо чрез щита на мюсюлманите."
Единодушието на историците, че атаките на Отоманската империя над Виена
(бях във Виена миналата година, този велик европейски град)
Те обграждат Виена през 1521 г., същата година, когато думата протестант
се използва за първи път в историята.
Карл V се захваща с протестантите в Германия,
но се насочва към Виена, за да отблъсне турците
и когато се връща, вече е прекалено късно.
Междувременно огънят се е разгорял.
Германските принцове са разгърнали протеста
и Карл V не може да го потуши.
Карл V е император на Свещената Римска империя.
Ислямът идва в критичен момент,
за да запази нещо, което Бог развива
и което ще стане световно движение.
Малък прозорец на закрила,
просто един малък прозорец на закрила
и ислямът дава този прозорец.
Кенет Остър, близкоизточен учен,
написа книгата "Ислямът преразгледан".
Не знам, може и да е завършил университета Андрюс.
Той пише следното:
"Нямаше да има протестантизъм, ако ги нямаше турците."
Без турци нямаше да има протестантизъм.
Чета един съвременен автор Стивън Дики,
чиято книга излезе тази година -
"Ислямът - Божието забравено благословение."
Авторът се чуди: Ако ислямът все още е инструмент в Божиите ръце
за отваряне на врата, която иначе би се затворила,
не е ли възможно силите за отвличане на вниманието на Изток и Запад
да държат отворена тази врата за последното апокалиптично движение на земята?
Може би просто държат вратата отворена за още малко време?
Ако това не беше така, щяхме да имаме огромни неприятности.
Спомняте ли си историята за Йосиф?
Спомняте ли си как отстъпилите му братя са толкова разгневени,
че искат да го убият?
Те искат да убият Йосиф, но точно тогава
някакви исмаиляни идват на камилите си
и момчетата, които се канят да убият брат си, казват:
Защо да го убиваме?
Нека го продадем на исмаиляните и така ще се отървем от него.
Спомняте ли си, че Бог използва исмаиляните,
за да запази малка общност на остатъка
и да ги заведе в Египет, където да бъдат запазени от предстояща криза?
Спомняте ли си тази история?
Възможно ли е исмаиляните да са използвани от Бога,
за да запази семената на едно движение.
Йосиф в Египет, Лутер и Реформацията.
Възможно ли е?
Както при петата и шестата тръба,
които Лутер, Нютон, Уесли и Юрая Смит и Андрюс са проповядвали...
Възможно ли е седмата тръба (третото "горко")
да е ново използване на исмаиляните
за последното стратегическо движение на Бога на земята?
Възможно ли е?
Поне дотук можем да сме съгласни.
1.4 милиарда последователи на исляма
със сигурност са обект на Божията нежна загриженост.
Не сте ли съгласни?
Отговорете ми!
Обича ли Бог 1.4 милиарда мюсюлмани днес?
Дайте ми отговор.
Разбира се, че ги обича.
Възможно ли е един ден Божията слава да озари тази религиозна общност,
както никога преди в историята?
Може би те трябва да бъдат обект на нашите горещи молитви
и на нашето усърдно свидетелстване.
Възможно ли е?
Ето защо съм силно обезпокоен.
Когато чуя западни духовни или политически лидери
или други западни умни глави да говорят подигравателно за тази религия,
мога да ви кажа, че това е голяма грешка.
Голяма грешка.
Ислямо-фашисти. Такава дума са измислили.
Като че ли ислямът е създал фашизма.
Може ли да направя малка отклонение?
Какво ще си помислите, ако историята на Ирландия се разказва
единствено във връзка с бомбите на католиците над протестантите
и бомбите на протестантите над католиците?
Какво ще си помислите, ако нарекат това християно-фашизъм?
Чули сте за Дейвод Кореш.
Какво ще си помислите, ако го нарекат адвенто-фашист?
Когато се случи онзи сблъсък,
ние толкова бързо заявихме, че нямаме нищо общо.
Но когато се случи в исляма, казваме: "Всички са такива."
Дами и господа, западното общество и медиите
ни всмукват в начина си на мислене.
Има опасност да пропуснем златния миг за подпомагане на Божието царство.
Искам да ви кажа нещо.
Скорошната критика на Рим, независимо колко е внимателна и искрена,
само показа на исляма колко отрицателно настроено е християнството.
Да забравим за Рим, да погледнем към евангелистите,
които в този момент ни гледат по телевизията.
Евангелските проповедници, които заклеймяват греховете на ислямските терористи,
а в същото време възхваляват достойнствата на Израел,
неволно посочват християнството като антиислямско.
Това е голяма грешка.
Научавам, че има и адвентни тълкуватели,
които започват да твърдят, че ислямът е част от силите на антихриста.
Това е трагична насока на тълкуване.
Знаете ли защо е трагична?
Защото подобно на евангелистите, които сочат Израел,
където всичко това щяло да се случи,
вие насочвате вниманието към исляма, без да знаете,
че накрая не е от Изтока, а от Запада.
Осъзнавате ли...
Ще го кажа смирено, но съвсем ясно.
На света има само една верска общност,
която има идеалната позиция да постави мост към трите монотеистични религии.
Има идеалната позиция да стигне до християнството,
защото е открила всички библейски истини.
Има идеалната позиция да стигне до евреите,
защото е юдаизъм с Месия.
Има идеалната позиция да стигне до исляма,
защото приема Единия Бог на Авраам и ученията Му в Писанието,
които поддържат телесния храм на Аллах,
където не бива да влизат нито свинско месо, нито алкохол
и отказва да се покланя на идоли там, където мнозина християни го правят.
Служи на бедните по земята с дела на милост и се моли сутрин, обед и вечер.
По думите на Стивън Дики:
"Всеки мислещ мюсюлманин ще ви каже,
че църквата на адвентистите от седмия ден е най-близо по вяра до исляма."
О, да имахме 1000 мисионери.
1000 мисионери сред ислямския свят!
Със сигурност ханиф, верните, биха познали Божиите плодове.
Със сигурност Божият Дух отваря вратите
към умовете и сърцата на мюсюлманите повече от всякога преди.
Помнете, че тези врати ще бъдат отворени за кратко време.
Ще има кратко отклонение и сега трябва да се придвижите към тази врата.
О, да имахме 1000 мисионери...
1000, които да изпитват Божията загриженост към ислямския свят.
Погледнете отново тази карта на екрана.
Чуйте тези думи от класическата апокалиптична книга "Великата борба":
"Божии служители с лица, озарени и светещи от вято посвещение, ще пътуват бързо от място
на място, за да провъзгласяват небесната вест. Предупреждението трябва да бъде проповядвано
с хиляди гласове по целия свят. Ще се вършат чудеса, болни ще бъдат изцелявани
и знамения и чудеса ще следват вярващите." Откровение 18:1: "След това видях друг ангел,
който слизаше от небето и имаше голяма власт; и земята бе осветена..."от Божията слава,
която озарява нашата цивилизация. Ако имахме само 1000 мисионери!... 1000
Които да осветят света с Божията слава.
В тази събота на завършилите
нека бъде отправен апелът
за ново поколение от млади мисионери
с отворени за исляма сърца и умове,
желаещи да дадат най-доброто от себе си,
за да подпомогнат Божието царство
и да стигнат до тази световна общност за последен път.
Чадата на Исмаил.
Авраамовите синове и дъщери.
Ето, това е.
Това е библейско учение.
Вярвам, че днес Бог е загрижен за тези 1.4 милиарди души,
които трябва да бъдат евангелизирани.
Ще завърша времето за проповядване с апел.
Няма да има сърцераздирателна история като тази от миналата година.
Нищо такова.
Нищо освен горещата Божия милост към ислямската общност.
Този апел е преди всичко за студентите от университета.
Млади приятели, искам да ви поканя
да проявите желание да предадете живота си за една година,
докато все още сте тук,
за да помогнете Бог да достигне до ислямския свят.
Показвам ви карта на екрана.
Тази карта, създадена от Кампъс Министрис,
показва с големи кръгове ислямски свят.
Свързахме се със световното ни ръководство
и ги попитахме дали има свободни места,
там, където бихме могли да служим.
Да, ако отидете в Кампъс Министрис ще откриете много свободни места.
Не ме разбирайте погрешно, искам да съм съвсем ясен.
Няма да ви изпратим на място, където има голяма опасност.
Ще бъдете изпратени на място, където има голяма нужда.
Няма да ви застрашим...
Няма да ви изпатим в Багдад.
Спокойно.
Няма да ви поканя да излезете отпред, ако желаете да отидете в Багдад.
Може би един ден ще стигнете и до Багдад.
Не се смейте, някои от вас може да станат Божии служители в Багдад.
Сега няма да искаме от вас да отидете там.
Ето го света.
Точно сега ще ви поканя.
Има ли днес студент, който да каже:
Нуждите са огромни,
а аз имам само един малък живот,
но искам да помогна на Бога
да евангелизира този свят
в настоящото поколение.
Ти, Господи, можеш да имаш моя живот
за една година от следването ми в университета Андрюс.
Ще Ти отдам една година.
Ако не искате да отидете в ислямския свят, има още 100 държави,
в които има отчаяна нужда от студенти мисионери.
Имаме нужда от вас.
Моля се на Бога, има и молитвена група, която се моли дори в момента.
Останах до късно през нощта, за да се моля:
Господи, дай ни сто младежи, които да излязат за Исус
и които да кажат: Където и да ме изпратите,
аз съм решил да следвам Исус.
Ще запея и ви моля да се присъедините към мене.
Докато пеем, ако сте студенти най-назад на балкона
или отпред в църквата, зад мене
и Бог ви каже: Ти, младежо, ти, дъще,
дайте ми живота си за една година.
Искам да дойдете тук отпред и да се помолим заедно.
Ще ви дам нещо в ръцете.
Ще дойдете ли още сега?
Пейте с мен.
Реших да следвам Исус.
Няма връщане назад,
няма връщане назад.
Ще изпеем още един куплет след малко,
има ли и други, славя Бог за вас.
Вратата се отваря,
ето млади хора, които дават една година от живота си.
Трябват ни 100 младежи.
100 от вас.
Ще пожелаете ли да отдадете тази година?
В същото време отправяме тази покана и в църквата "Нов живот"
Искаме 100 души за Исус тази година.
Да изпеем и припева
и ако Бог говори на сърцето ти,
излез отпред.
Може би имате въпроси
и ние ще ви отговорим.
Няма да тръгнете още утре.
Ще бъдете тук до края на учебната година.
Размислете, но предайте живота си днес,
за да отидете там за Исус.
Дори никой да не ме последва, аз пак ще отида.
Няма връщане назад, няма връщане назад.
Нека всички се изправим за обща молитва.
О, Господи, ние го изпяхме.
Пяхме го преди години,
пеем го и днес и ще продължаваме в бъдеще.
Ние решихме, взехме решението
да следваме Исус, каквото и да се случи.
Днес сърцата ни са с тези младежи,
които веднага и без никаква подготовка,
без дълъг размисъл, просто решиха да излязат отпред.
Отче, запечатай това решение.
Само с шепа хора - 120 в горницата,
Ти преобърна света.
А какво можеш да направиш с тези съвременни последователи на Христос.
Направи предстоящите месеци време за учене и подготовка.
Има и враг в този свят, освен Исус има и враг,
който ще дойде и ще каже:
"Не можеш да го направиш, просто не можеш!"
Но по-велик е Този, Който е в нас, Святи Отче,
отколкото този, който е в света
и който прави така, че Христовият глас да заглъхва.
Нека тези младежи знаят, че Този, Който е започнал доброто дело в тях,
ще го завърши до деня на Христос Исус.
Използвай ги като съвременни мисионери
в ислямския свят,
сред светските хора,
в християнския свят,
в света на погиващите.
О, Боже, моля се да ги използваш.
Благодаря Ти, че подбуди сърцата на тези завършили студенти.
Изминали са толкова години и сега са дошли в университета.
Имат възможността да работят заедно с друго поколение.
Приеми техните обещания.
Приеми техните дарби и ги умножи хилядократно
за укрепване на Божието царство.
Ние искаме Исус да дойде.
Това е идването, за което копнеем.
Взехме решение, запечатай го сега.
За слава и чест на Този,
Който може да направи много повече,
отколкото можем да поискаме.
Да бъде слава и чест на Исус Христос
в църквата сега и завинаги.
И нека всички кажат:
Амин.